Kärla jõgi

Kärla jõgi on jõgi Saaremaal Saaremaa vallas.

Jõgi saab alguse Jõempa külas Jõempa kurisute juures ja suubub Mullutu lahte. Jõgi on 16,8 km pikk ja selle valgla suurus on 111,5 km².

Ülemjooks Kandla ojast ülesvoolu on suvel kuiv. Ülemjooksul voolab üks haru kõrgema veetaseme ajal Jõempa kurisutesse. Valdav osa jõest on kunstlikus voolusängis.

Varem moodustas jõe ülemjooksu praegune Anepesa oja, kuid pärast maaparandustöödega veetaseme alandamist ei jõua vesi enam Kärla jõe algsest lähtest praeguse ülemjooksuni, vaid suubub madalsohu enne Jõempa kurisuid.

Jõgi kuulub Lääne-Eesti vesikonda Läänesaarte alamvesikonda.

Kärla jõge tuntakse ka Pae jõena.

Välislingid 
 

Saare maakonna jõed